මෙසේ අදහමින්, බොරුවෙන්, වංචාවෙන් මුදල් ඉපැයූ මාටියාට වැඩි කාලයක් මෙය කරගෙන යාමට නොහැකි විය. ඔහු රෝගියකු බවට පත් විය. නිසි ප්‍රතිකාර නොලැබූ හෙතෙම ඔත්පල තත්ත්වයට පත් විය. මුලින් බිරිඳ සහ දරුවන් ඔහුට ආහාර පාන ලබා දුන්නත් ඔවුහු ද ක්‍රමයෙන් ඔහුගෙන් දුරස් වූහ. ආහාර නොමැතිව කුසගින්නේ දින ගණන් සිටියේය. ඇවිද ගැනීමට නොහැකි වූ බැවින් හුන් තැනම මළ මුත්‍රා පහ කළේය. පිරිසිදු කිරීමට කිසිවකුත් නොසිටි බැවින් ඔහු වෙතින් නිකුත් වූයේ අධික දුර්ගන්ධයකි. පිටෙහි හටගත් තුවාල නිසා මහත් දුකක් වින්දේය. ඔහු වේදනාවෙන් නඟන හඬ ගම්මානය පුරා පැතිරුණි. සති කිහිපයක් තිස්සේ මෙලෙස දුක් විඳි මාටියා එක්තරා දිනක අවසන් හුස්ම හෙළුවේය. බොරුවෙන් වංචාවෙන් අනුන් රවටමින් මුදල් උපයන කොයි කාටත් මාටියාගේ ජීවිතය තුළින් ආදර්ශයක් ගත හැකිය. පව්කම් කළ හොත් මේ ජීවිතයේදීම දුක් විපාක ලැබෙනු ඇත. පරලොව ගියත් ඔහුට සුගතියක් නම් අත් නොවන්නේමය.